நூரோந்து சுவாமி மடம்

நூரோந்து சுவாமி மடம் என்பது தமிழ்நாட்டின், கிருட்டிணகிரி மாவட்டத்தில் தேன்கனிக்கோட்டை வட்டம் கோட்டையூர் அஞ்சல், கருநாடக எல்லையில் உள்ள நூரோந்துசாமிமலை என்ற இடத்தில் அமைந்துள்ள ஒரு சைவ மடமாகும்.

 வரலாறு 
செவிவழி செய்திகளின்படி சில நூற்றாண்டுகளுக்கு முன்பு வட கருநாடகத்தில் இருந்து தற்போது நூரோந்துசாமிமலை என்று அழைக்கபடும் பகுதிக்கு வந்த ஒரு பெயர் தெரியாத துறவி தங்கினார். அப்பகுதியில் உள்ள ஒரு குகையில் இருந்து தவமிறிவந்தார். அங்குள்ள குளத்தில் இருந்த தூய்மையான நீரைக் கொண்டு குகையில் விளக்கேற்றி வழிபட்டு வந்தார். காலப்போக்கில் மனிதராலும், விலங்குகளாலும் குளத்து நீர் மாசடைந்தது. எனவே அந்நீரில் விளக்கு ஏற்றமுடியாத நிலை ஏற்பட்டது. அதனால் மனிதரின் கைப்படாத நீரான இளநீரைக் கொண்டு விளக்கேற்றி வழிபாட்டைத் தொடர்ந்தார். அந்த வழிபாடு அந்த குகைக்கோயிலில் இன்றும் தொடர்கிறது.தேன்கனிக்கோட்டை அருகே நூரோந்து சாமிமலை சிவன் கோயிலில் இளநீரில் எரியும் தீபம்!, கி. ஜெயகாந்தன், இந்து தமிழ் திசை, 16 அக்டோபர் 2023

சுவாமிகள் நாள்தோறும் அருகில் உள்ள சிற்றூருக்குச் சென்று அன்னபிச்சைப் பெற்று அதை மட்டும் உண்டுவந்தார். ஒரு நாளைக்கு ஒரு வீட்டில் மட்டும் பிச்சைப் பெறுவார். இந்நிலையில் இவரை சோதிக்க முயன்றபோது இவரது பாத்திரத்தில் இருந்து 101 கேழ்வரகுக் களி உருண்டைகளை எடுத்து வந்தவர்களுக்கு கொடுத்ததோடு அவரும் பசியாறினார். அதனால், 101 என்ற எண்ணைக் குறிக்கும் வகையில் அவர் நூரோந்து சாமி (கன்னட மொழியில்) என அழைக்கப்பட்டதாகவும், அந்த ஊருக்கு நூரோந்து சாமிமலை என பெயர் வந்ததாகவும் மக்கள் நம்புகின்றனர்.இளநீரில் விளக்கு எரியும் அதிசயம்! நூரொந்து சாமியின் மர்மம் என்ன? - miracle of the lamp burning in fresh water, ஈ.டி.வி நூரோந்து சாமிகள் பல அற்புதங்களை நிகழ்த்தியதாக கதைகள் உள்ளன.

நூரோந்து சாமிகள் அந்த வனப்பகுதியில் ஒரு மடத்தை உருவாக்க விரும்பினார். ஒரு முதிய இணையர் வாழ்ந்துவந்த ஆலமரப்பகுதியில் அவர்களின் அனுமதியுடன் மடத்தைத் துவக்கினார். சிலகாலம் சென்ற நிலையில் சுவாமிகள் அந்த முதிய இணையரிடம் நான் வந்த வேலை முடிந்துவிட்டது, நான் ஜீவ சமாதியாக இடம் தேடுகிறேன் என்றார். அதற்கு அந்த இணையர் அவருக்குப் பின் மடத்தை நிருவகிக்க ஒரு சீடரை நியமிக்குமாறு வேண்டினர். சுவாமிகள் தன் தவ வலிமையால் அந்த முதிய இணையருக்கு குழந்தை வரம் அளித்தார். இந்தக் குழந்தையே என் சீடன் தகுந்த நேரம் வந்து அழைத்துக் கொள்கிறேன் என்று கூறி சென்றுவிட்டார். அந்தக் குழந்தை வளர்ந்து பெரியவனாக ஆனபிறகு சுவாமிகள் வந்து குழந்தையை தன்னிடம் ஒப்படைக்குமாறு கேட்டார். ஆனால் பாசத்தினால் குழந்தையை ஒப்படைக்க அவர்கள் மறுத்துவிட்டனர். இதனால் கோபமுற்று சுவாமிகள் அந்த இடத்திலிருந்து சென்றுவிட்டார். அப்போது அவர்களின் பிள்ளை மூர்ச்சையாகி விழுந்தான். அதன் பிறகு அவர்கள் தங்கள் தவறை உணர்ந்து, சுவாமிகளிடம் சென்று மன்னிப்புக் கேட்டனர். சுவாமிகளும் சிறுவனை உயிர்ப்பித்து மடத்தின் சீடனாக நியமித்தார்.ஸ்ரீ நூறொந்து சுவாமிகள் வாழ்கை வரலாறு, மடத்தினால் வெளியிடப்பட்ட துண்டுப் பிரசுரம் 

சுவாமிகள் தான் ஜீவசமாதியாகும் நேரம் வந்துவிட்டதை தெரிவித்தார். அதற்கு முதிய இணையர் சுவாமிகள் தற்சமயம் சீடரை நியமித்துவிட்டீர் இவருக்கு அடுத்து யார் மடத்தை நிருவகிப்பார்கள் என்றனர். அதற்கு சுவாமிகள் தன் தவ வலிமையால் அவர்களுக்கு இரண்டாவதாக ஒரு பிள்ளையை அளித்தார். இந்தப் பிள்ளை இல்லறவாழ்வில் ஈடுபட்டு மடத்துக்கு வேண்டிய உதவிகள் செய்துவரவேண்டும். இவனது பரம்பரையில் இரண்டு மகன்கள் பிறப்பர். அதில் மூத்தவர் மடாதிபதியாகவும், இளையவர் இல்லறவாழ்வில் ஈடுபட்டும் வரவேண்டும் என்று கூறி ஜீவ சமாதி அடைந்தார். அவ்வாறே தலைமுறை தலைமுறையாக இரு பிள்ளைகள் பிறந்தனர் இதுவரை 12 மடாதிபதிகள் மடத்தை நிருவகித்து வந்துள்ளனர். தற்போது 13வது மடாதிபதியாக சதாசிவ சுவாமிகள் உள்ளார்.

படத்தொகுப்பு

 மேற்கோள்கள் 

பகுப்பு:சைவ சமயத் திருமடங்கள்
பகுப்பு:கிருஷ்ணகிரி மாவட்டம்